ሰውመሆን፡- እሱን የሚመሠክሩት ሥራዎቼ ናቸው። እኔ ያንን በእርግጠኝነት መናገር አልችልም። ነገር ግን ፊልም መሥራት የሚፈልጉ ሰዎች ሥራዎቻቸውን ይዘው ወደኔ ሲመጡ ሳይ በተወሰነ መልኩም ሰዎች አቅሜን እየተረዱት መጥተዋል ብዬ አስባለሁ። ለምሳሌ በ“እውር አሞራ ቀላቢ” ፊልም ምክንያት ሁለት ሰዎች ታሪካቸውን በፊልም መልክ እንድሰራላቸው ፍላጐታቸውን ገልፀውልኛል። አንደኛው ኒውዮርክ ላይ ፊልሙ ሲመረቅ አይቶ የራሱን የጉዲፈቻ ታሪክ በፊልም እንድሰራለት ጠይቆኛል። ሌላውም እንዲሁ አሜሪካን አገር የሚኖር ነው የእሱም ታሪክ ወደፊልም እንዲቀየር ተነጋግረናል። ይህ ማለት ሰዎች አቅሜን እያዩ መምጣት ጀምረዋል ማለት ይመስለኛል።
